২০১৯ কোপা আমেরিকা ফাইনাল
২০১৯ কোপা আমেরিকা ফাইনাল দক্ষিণ আমেরিকার ফুটবল সংস্থা কনমেবল কর্তৃক আয়োজিত চতুর্বষীয় আন্তর্জাতিক ফুটবল প্রতিযোগিতা কোপা আমেরিকার ৪৬তম আসর ২০১৯ কোপা আমেরিকার ফাইনাল ম্যাচ ছিল। এই ম্যাচটি ২০১৯ সালের ৭ই জুলাই তারিখে ব্রাজিলের রিউ দি জানেইরুর মারাকানা স্টেডিয়ামে অনুষ্ঠিত হয়েছে, যেখানে সেমি-ফাইনালের দুই বিজয়ী দল ব্রাজিল এবং পেরু প্রতিদ্বন্দ্বিতা করেছে। এই ম্যাচে স্বাগতিক ব্রাজিল পেরুকে ৩–১ গোলের ব্যবধানে পরাজিত করে ২০০৭ সালের পর প্রথম, কোপা আমেরিকার ইতিহাসে নবম শিরোপা জয়লাভ করেছে।